izzako/sundanese-pixelgpt huggingface dataset:
Sedengkeun dina widang kalistrikan (éléktrik), sifat médium anu paling umum digunakeun nyaéta parobahan voltase anu dituturkeun raket ku parobahan frékuénsi, parobahan arus, sarta parobahan muatan listrik
Satiap informasi bisa dikirimkan ngaliwatan sahiji sinyal analog
Contona, dina ngirimkeun informasi ucapan kana rangkéan listrik, ucapan anu dihasilkeun ngakibatkeun parobahan-parobahan dina tekenan udara
Tekenan hawa keuna kana diafragma sahiji mikrofon anu nyababkeun fluktuasi voltase atawa arus dina rangkéan listrik
Voltase atawa arus dimaksud disebut salaku sahiji analog tina sora
Lantaran sinambung, sinyal analog sacara téoritis miboga résolusi tanpa hingga, sinyal kasebut bakal salawasna miboga résolusi anu leuwih hadé dibanding sistem digital di mana résolusina diskrit (henteu sinambung)
Dina praktékna, mangsa alat anu ngolah sistem analog leuwih kompléks, éfék-éfék saperti non-linéaritas jeung nois tungtungna ngaruksak résolusi sinyal analog sahingga panerapan sistem digital jadi leuwih alus
Dina alat anu leuwih kompléks kasebut, susah pikeun néangan (ngadetéksi) iraha jeung di mana lumangsungna karuksakan sinyal analog; tapi dina sistem digital, karuksakan sinyal lain waé bisa didetéksi, tapi ogé bisa dibenerkeun
Kakurangan utama sinyal analog nyaéta sakabéh alat atawa sistem anu diliwatan ku sinyal miboga nois – nyaéta, variasi gangguan anu sifatna acak
Mangsa sinyal dipancarkeun dina jarak nu jauh, pangaruh gangguan acak ieu jadi dominan
Sacara kalistrikan, pangaruh gangguan ieu bisa disingkahan atawa dieuweuhkeun ku cara digunakeunna panangtayungan (protéksi), sambungan nu alus, sarta sababaraha jinis kabel saperti koéksial atawa pasangan kawat nu dibungkus
éfék tina nois ngajadikeun sinyal tilelep atawa katutup ku gangguan
Sanajan résolusi sinyal analog leuwih alus ti batan sinyal digital anu satara, dina prak-prakannana, kauntungan résolusi sinyal analog nu alus jadi henteu mangfaat lantaran kaéléhkeun atawa katutup ku nois
Nguatkeun sinyal pikeun ngahadéan bagian nu geus lemah, bakal milu nguatkeun nois ogé
Metode (padika) lain pikeun ngirimkeun sinyal analog nyaéta ngagunakeun modulasi
Dina hal ieu, sababaraha sinyal dasar (misalna sahiji gelombang carrier sinusoida boga sifat bisa ditumpangan (dimodulasi): Sirkit analog henteu ngalibetkeun kuantisasi informasi kana format digital
Jam dina leungeun disebut analog; tapi anu panémbongna mangrupa digit disebut digital
Loba jam analog nu sabenerna mah digital ku sabab henteu gerak dina gerakan kontinyu nu lemes, tapi mangrupa léngkah-léngkah leutik unggal detik atawa satengah detikan, atawa malah mah unggal menit
Tempo digital keur sawala ngeunaan "digital vs. analog"
Sumber: Sababaraha tina vérsi saméméhna tina artikel ieu aslina dicutat ti Federal Standard 1037C dina rojongannana ka MIL-STD-188
"Pikeun artikel kabupatén di Kalimantan Kidul anu sarua ngaranna, tempo Kabupatén Banjar
Pikeun kagunaan séjén, tempo Banjar (disambiguasi)."
Kota Banjar mangrupa salah sahiji kota di Propinsi Jawa Barat, Indonésia
Kota Banjar aya di wawatesan jeung Propinsi Jawa Tengah, nyaéta jeung Kabupatén Cilacap
Banjar mangrupa lawang sakéténg jalur lintas kidul Jawa Kulon
Saméméh jadi Kota administratif sorangan, Kota Banjar mangrupa wilayah anu asup ka Kabupatén Ciamis
Ti saprak taun 2003 (diresmikeun ku Menteri Dalam Negeri 21 Pebruari 2002) Kota Banjar jadi wilayah otonom anu miboga 16 désa, 9 kalurahan, 103 dusun, 297 RW jeung 1.143 RT anu kabagi kana 4 kacamatan
Visi jeung Misi
Visi Kota Banjar taun 2018-2023 nyaéta;: ""Kalawan Iman jeung Taqwa, Urang Ngawujudkeun Kota Banjar anu Bersih Pamarentahna, Raharja Rahayatna, Endah Lingkunganna Nuju Banjar anu Agropolitan"."
Misi Kota Banjar miboga lima pokok visi, nyaéta: Slogan Kota Banjar: "Banjar Makin Berseri Menuju Agropolitan" nyaéta mangrupa singkatan tina Bersih, Sejahtera, Asri jeung Agropolitan
Kota Banjar aya di tungutung wétan Propinsi Jawa Kulon, anu dibeulah ku Walungan Citanduy tur dikurilingan ku daérah pasawahan jeung leuweung rahayat
Sacara géografis Kota Banjar aya di antara 07°19' - 07°26' Lintang Kidul dan 108°26' - 108°40' Bujur kaler 07°19' - 07°26' Lintang Kidul dan 108°26' - 108°40' Bujur Kalér
Kota Banjar boga peran strategis jang kalancaran arus komoditas barang jeung jasa sarta arus wisatawan boh ti atawa ke Jawa belah wétan
Kota Banjar jadi salah sahiji kawasan titirah atawa "rest area" saméméh asup ka Jawa Kalér
Kota Banjar miboga lega wilayah 131,97 km2 jeung aya di 20 nepika 500 metér luhureun cai laut, sarta boga iklim tropis
Lolobana wilayah Kota Banjar aya di daérah anu luhurna kurang ti 100 metér di luhureun cai laut (88,10%)
Sésa wilayahna aya di kaluhuran 100-500 metér di luhureun cai laut
Suhu udara di Kota Banjar henteu jauh ti 26,24 darajat celcius nepika 28,92 darajat celcius
Suhu rata-rata panghandapna aya di bulan Januari jeung pangluhurna aya di bulan Oktober
Curah hujan ditaun 2021 kaasup luhur kalawan rata-rata 273,66 mm jeung poé hujan anu lumayan kerep
Curah hujan pangluhurna aya di bulan Pebruari nyaéta 647,3 mm kalawan jumlah poé hujan lobana 22 poé
Bulan April nepika Oktober taun 2020 lumangsung poé hujan kurang ti 10 poé
Lobana lahan tatanén di Kota Banjar lolobana dipaké jang melak sawah, lobana 41% leuwih atawa 3.311 hektar
Legana lahan tegal aya 1.789 hektar, huma 42 hektar, leuweung nagara 723 hektar, tegal nagara 2.041 hektar
Lahan jang séktor salian tatanén aya 5.116 hektar, sednegkeun lahan tambak, kulah, émpang aya 176 hektar
Wali Kota Banjar
Wali kota Banjar ayeuna nyaéta Ade Uu Sukaesih anu geus ngajabat di periodé 2013-2018 jeung 2018-2023
Wali Kota Banjar periodé 2003-2013 nyaéta Herman Sutrisno, anu ayeuna kalibet kasus korupsi lelang proyek di Kota Banjar taun 2008-2013.
Aparatur Sipil Nagara (ASN)
Jumlah Pagawé Nagari Sipil (PNS) di Kota Banjar taun 2021 aya 2.756 jalma, kalawan 1.275 lalaki jeung 1.481 awéwé
Kedudukan PNS panglobana aya di golongan III anu lobana 1.715 urang
Urutan kadua nyaéta PNS golongan IV anu jumlahna 464 urang, sedengkeun golongan I aya 8 urang
Rasio jumlah PNS dibandingkeun jumlah penduduk taun 2021 nyaéta 14 PNS babanding jeung 1000 penduduk, sedengkeun lamun dibandingkeun jeung pagawé désa, rasiona 2 PNS babanding jeung 1.000 penduduk
Lamun dibandingkeun jeung rata-rata jumlah RT, mangka rasiona jadi 62 PNS per RT
Ditempo tina jumlah anggota législatip, mangka rasiona aya 4 urang anggota déwan tina tiap 30.000 penduduk
Aya 168 kagiatan anu dilaksanakeun ku DPRD kalawan rata-rata produktivitas kaputusan per bulan aya 62 kaputusan
Jumlah Pendapatan Asli Daérah (PAD) Kota Banjar taun 2021 lobana Rp127,104 miliar jeung Dana Alokasi Umum lobana Rp346,705 miliar
Mimiti Kota Banjar diwangun, jumlah rahayatna anu kacatet aya 158,9 rébu jalma
Taun 2007 ningkat jadi 179,2 rébu jalma, taun 2014 jadi 190,8 rébu jalma, jeung taun 2021 kacatet jadi 205,73 rébu jalma anu rincianna 103.374 lalaki jeung 102.358 awéwé
"Sex ratio" penduduk Kota Banjar nunjukkeun angka 100,99 anu hartina ungal 100 penduduk awéwé aya 101 penduduklalaki di taun 2021
Laju tumuwuhna penduduk di Kota Banjar ti taun 2014 nepika 2021 nyaéta 0,07% anu kaasup kategori luhur
Tapi, Kota Banjar acan boga tingkat kapadetan penduduk anu luhur sabab ngan dicicingan ku 1.558 jalma per km2 ditaun 2021
Di handap ieu data ngeunaan sumebarna penduduk di Kota Banjar taun 2021: Sumebarna penduduk Kota Banjar lolobana cicing di Kacamatan Pataruman, tapi miboga tingkat kapadetan panghandapna nyaéta 1.154 jalma per km2
Kacamatan anu paling padet pendudukna aya di Kacamatan Banjar kalawan kapadetan 2.263 jalma per km2
Laju tumuwuhna penduduk paling handap aya di Kacamatan Banjar nyaéta 0,1 persén
Tren Partisipasi Angkatan Gawé (TPAK) Kota Banjar nyaéta 64,07 anu hartina persentasé lobana angkatan gawé dibandingkeun kana lobana penduduk anu umurna 15 taun ka luhur aya 64,07 persén
Beuki loba angka TPAK, mangka beuki loba pagawé anu siap nyieun barang jeung jasa dina hiji perékonomian
Indeks Pangwangunan Manusa (IPM) Kota Banjar taun 2019 nyaéta 71,75 tuluy nurun taun 2020 jadi 71,70, sata ningkat di taun 2021 jadi 71,92
Laju IPM Kota Banjar taun 2021 nyaéta 0,31%
Di handap ieu sababaraha hiji indikator Pangwangunan Manusa di Kota Banjar numutkeun kana data Badan Pusat Statistik (BPS) taun 2021: Katenagakerjaan
Data angkatan gawé Kota Banjar kabilang luhur aya di luhur angka 90 persén
Taun 2021, angkatan gawé Kota Banjar nincak 93,91%, taun 2020 93,27%, taun 2019 93,90%, jeung taun 2018 94,11%
Lolobana angkatan gawé nyaéta lulusan SLTA ka luhur
Jumlah pangangguran "terbuka aya" 5.747 urang, kalawan angka pangangguran (TPT) 6,09%
Pangangguran lalaki aya 3.946 urang, pangangguran awéwé aya 1.801 urang
Angkatan gawé lulusan SD ka handap aya 32.795 urang
Sanajan warga Kota Banjar lolobana cicing di kota, tapi wargana masih loba anu tatanén
Hal ieu katempo tina lega lahan sawah nyaéta 89%, sésana 11% tatanén palawija
Di handap ieu produk kapinunjul tatanén di Kota Banjar taun 2021: Pendidikan
Angka partisipasi sakolah penduduk Kota Banjar taun 2021 nunjukkeun: Rata-rata lila sakola penduduk Kota Banjar nyaéta 8,77 taun, nunjukkeun yén rata-rata penduduk Kota Banjar geus namatkeun sakola nepika kelas 3 SMP atawa lolobana lulusan SD sadarajat
Harapan lila sakola (EYS) Kota Banjr lilana 13,24 taun
Rasio jumlah guru jeung murid di Kota Banjar rata-rata hiji guru ngajar 14 murid
Di handap ieu data rasio guru jeung murid, sarta rasio murid jeung jumlah sakola taun 2021: Di handap ieu daptar SMA/MA/SMK nu aya Kota Banjar: Di Kota Banjar aya sababaraha hiji paguron luhur, di antarana: Administratif
Sacara administratif, ieu kota ngawengku 4 kacamatan, nu kabagi deui kana sababaraha désa jeung kalurahan
Banjar baheulana mangrupa kota kacamatan bagian ti Kabupatén Ciamis, tuluy ditingkatkeun statusna jadi kota administratif
Ti ngawitan tanggal 1 Desember 2002, Banjar ditetepkan minangka kota otonom nu misah ti Kabupatén Ciamis
Opat kacamatan anu aya di Kota Banjar nyaéta: Di handap ieu daptar désa jeung kalurahan di Kota Banjar, tur alamat jeung nomér teleponna: Kaséhatan
Numutkeun kana hasil survei sosial ékonomi nasional 2021, lobana 5% tina penduduk Kota Banjar ngalaman gering saperti rieut sirah, batuk, salésma, nyalingit beuteung jeung sajabana
Ihwal ilaharna éta panyakit nyaéta ngeunaan pola hirup masyarakat jeung parobahan musim
Angka kasakitan lalaki lobana 4,17 persén, sedengkeun angka kasakitan awéwé Fasilitas kaséhatan Kota Banjar di antarana miboga tilu rumah sakit anu bisa dipaké jang rawat inap, hiji rumah sakit husus jang pasén Covid-19
Salian ti éta, Kota Banjar miboga 10 puskésmas, 9 puskésmas pembantu, 10 apoték, 18 klinik pratama jeung 200 posyandu anu sumebar di sakur désa
Rasio falisitas kaséhatan di Kota Banjar taun 2021 nyaéta: Lobana imah anu miboga fasilitas jamban keur ngising aya 87,95% milik sorangan,sedengkeun fasilitas ngising lain milik sorangan/umum aya 12,05%
Jenis klosét anu loba dipaké nyaéta kloset beuheung soang lobana 93,22%
Lobana tengki sptik di imah-imah masyarakat Kota Banjar aya 86,65%
Tilu rumah sakit anu aya di Kota Banjar nyaéta Rumah Sakit Umum Daérah Banjar, Rumah Sakit Umum Mitra Idaman, jeung Rumah Sakit Umum Banjar Patroman
Di handap ieu daptar puskésmas anu aya di Kota Banjar: Paimahan
Lobana paimahan di Kota Banjar, 88% milik sorangan, sésana lain milik sorangan anu lobana 12%
Sakabéh imah di Kota Banjar geus kacaangan ku listrik PLN
Ngeunaan fasilitas cai bersih, 60% masyarakat Kota Banjar ngamanpaatkeun sumur anu geus ditangtayungan, 23% ngamanpaatkeun sumur bor/pompa, 14% ngamanpaatkeun lédeng, jeung 3% ngamanpaatkeun sumur anu hentu ditangtayungan
Pertambangan jeung Energi
Jenis pertambangan di Kota Banjar kabilang leutik, asuk kana kategori pertambangan galian C saperti andésit anu loba di deukeut daérah aliran walungan Citanduy, pasir cadas, jeung taneuh lempung
Taun 2019, ngan ukur hiji pangusahaan anu kadata miboga usaha pertambangan andésit kalawan ngahasilkeun 232,83 m3/pagawé
Rata-rata konsumsi cai nginum penduduk Kota Banjar nyaéta 190.922 meter kubik per bulan atawa 2.291.064 meter kubik di taun 2021, kalawan konsumen utamana nyaéta non niaga (72,18 persén), niaga (8,67 persén), sésana dipaké di widang sosial, pamaréntahan, umum jeung industri (19,15%)
Rata-rata pamakéan listrik PLN ku penduduk Kota Banjar taun 2019 gedéna 23.392.411 Kwh per bulan kalawan pamakéan utamana nyaéta kanggo rumah tangga (73,78 persén), industri (7,82 persén), jeung sosial, pamaréntah, swasta, bisnis (18,40 persén)
Industri leutik atawa UMKM hususna industri kadaharan/pangan jadi industri anu loba sumebar di Kota Banjar
Conto industri pangan éta nyaéta industri hasil produksi tatanén saperti cau jeung kedelé
Tuluy aya industri karajinan, batu bata, industri sandang jeung kulit sarta pakakas rumah tangga tina logam
Totalnya aya 663 industri leutik jeung aya 9.154 pagawé di éta industri leutik
Di handap ieu daptar industri leutik jeung jumlah pagawéna di Kota Banjar taun 2020: Di Kota Banjar masih loba industri informal anu teu boga izin usaha atawa izin lokasi luyu jeung aturan pamaréntahan
Industri informal ieu mangrupa usaha leutik anu ngahasilkeun barang jeung jasa
Industri informal paling loba di Kota Banjar taun 2020 nyaéta mangrupa industri sapu nyéré anu aya di Kacamatan Banjar, sarta industri bata beureum anu sumebar di opat kacamatan di Kota Banjar
Industri informal lolobana dijieun ku kulawarga
Dihandap ieu daptar industri informal taun 2020 di Kota Banjar: Pangusahaan Dagang
Kota Banjar ogé ngandelkeun séktor perdagangan sabab lokasina aya di antara Kabupatén Ciamis jeung Cilacap
Puseur perdaganganna nyaéta aya di Kacamatan Banjar anu ngalayanan masyarkat di belah kulon, jeung Kacamatan Pataruman anu ngalayanan masyarakat di belah wétan jeung kidul
Kota Banjar miboga 4 pasar désa, 1 pasar kota jeung kios/los di Pasar Kota Banjar anu lobana 2.615 unit
Numutkeun data taun 2021, rata-rata padangan per blok pasar aya 620 urang, jumlah padagang aya 3.102 urang, kalawan 25,34% nyaéta padagang sisi jalan (PKL)
Jumlah perdagangan nasionalna aya 6.871 unit, rincianna 99,13% pangusaha leutik jeung mikro, sésana 0,87% padagang menengah jeung gedé
Lolobana usaha perdagangan di Kota Banjar dilakukeun ku pangusaha leutik
Data ti Dinas Pamuda, Olahraga jeung Pariwisata Kota Banjar nunjukkeun yén jumlah hotél di Kota Banjar ti taun 2010-2011 ngan ukur aya 11 hotél
Taun 2013-2017, jumlah hotél teu aktip nambahan 3 hotél, sakabéhna henteu miboga bintang
Jumlah hotél di Kota Banjar taun 2021 aya 10 hotél, kalawan 175 unit kamar, jeung 332 jumlah tempat saré
Jumlah tamu anu ngarendong taun 2021 aya 5.331, sakabéhna tamu doméstik
Sababaraha hotél anu aya di Kota Banjar nyaéta: Transportasi jeung Komunikasi
Fasilitas transportasi anu dipaké ku masyarakat Kota Banjar nyaéta mangrupa jalan jeung rél
Data taun 2021 nunjukkeun yén 53,43% jalan di Kota Banjar kaasup alus, 20,94% kaasup sedeng, sésana ruksak
Panjang jalan raya nyaéta 260,67 km
Kategori jalan di Kota Banjar kaasup jalan kota (90,66 persén), 5,64 persén asuk kalan nasional jeung 3,70 persén asup jalan propinsi
Aya dua statsion karéta di Kota Banjar nyaéta Statsion Banjar jeung Statsion Langensari
Taun 2017, statsion Langensari geus henteu diopérasionalkeun deui kanggo naékkeun/nurunkeun panumpang atawa barang
Rata-rata jumlah panumpang karéta di Statsion Banjar aya 61 urang sapoéna, kalawan rata-rata jarak témpuh 206 km
Jumlah wahon anu wajib uji aya 3.323 unit, rincianna 21,21% mangrupa kendaraan umum, jeung 78,79% mangrupa kendaraan lain umum
Aksés internét masyarakat Kota Banjar loloba dilakukeun ku lalaki (63,56%) jeung awéwé (54,63%)
Penduduk umur 10 taun ka luhur ngaksés internét ngagunakeun telepon selulér jeung warnét di taun 2021
Leuwih ti 3/4 penduduk Kota Banjar geus bisa maké telepon selulér anu geus dilengkepa ku modem jeung wifi
Pangiriman surat ngaliwatan kantor pos sapoéna rata-rata aya 110 surat, ngaliwatan wesél pos dikirim rata-rata 52, jeung rata-rata pakét pos dikirim aya 13 pakét sapoéna
Aya 77,83% masyarakat anu maké hapé nirkabel jeung komputer, sedengkeun anuu ngaksés intenretaya 62,54%
Pendapatan Doméstik Régional Bruto (PDRB) Kota Banjar taun 2021 nincak Rp4,6 triliun
Pendapatan per kapita masyarakat Kota Banjar naék kurang leuwih Rp900.000 atawa 3,69 persén ti tahun 2020 ka 2021
PDRB Kota Banjar taun 2020 nyaétan Rp4,45 triliun.Sacara ékonomi, PDRB Kota Banjar kabilang leurik kurang leuwih 0,21 persén tina total PDRB Propinsi Jawa Kulon
Pendapatan per kapira sataun ogé ngan ukur Rp23 juta, dihandapeun rata-rata Proponsi Jawa Kulon
Indeks Pangwangunan Manusa Kota Banjar taun 2021 nyaéta 71,92, kaasup kategori luhur, béda saeutik jeung IPM Jawa Kulon anu gedéna 72,45
Di handap ieu data ngeunaan pangwangunan manusa di Kota Banjar taun 2021: Wisata
Situ Mustika mangrupa situ anu aya di Désa Purwaharja Kacamatan Purwaharja
Legana Situ Mustika nepika 2,5 Ha, mangrupa obyék wisata panorama jeung situ
Di sakuriling situ, loba tatangkalan pines anu alus pikeun popotoan
Di tengah situ Mustika aya pulo leutik anu dipelakan jati
Di Situ Mustika ogé aya jambatan gantun
Karcis asup ka ieu tempat nyaéta mayar Rp5.000
Tepas Konci nyaéta wisata panorama anu nyadiakeun pamandangan sawah jeung gunung
Aya sagunduk batu anu disébut batu putri anu alus kanggo popotoan
Di dieu ogé aya tempat keur kemping
Pulo Majeti/Rawa Onom,
Pulo Majeti nya ta mangrupa pulo anu aya Di tengah Rawa Onom désa Purwaharja Kacamatan Purwaharja, 2 Ha Legana, mangrupa situs
Pulo Majti geus jadi cagar budaya mangkana sok aya jalma nu jarah ka dieu
Situs Kokoplak nyaéta mangrupa situs budaya anu aya di Désa Mulyasari Kacamatan Pataruman, legana 1 Ha, mangrupa situs
Situs Kokoplak aya di sisi Walungan Citanduy deukeut astana Pananjung
Di situs Kokoplak dipercaya aya makam Ibu Ratu Sarimulan jeung Ibu Ratu Sarirasa
Situs ieu sok dijadikeun tempat semédi sabab tiiseun
Curug Pangantén aya di Désa Sukamulya jeung di Désa Sukamukti, Kacamatan Pataruman, Kota Banjar
Curug Pangantén ieu dikurilingan ku pasir jeung tatangkalan
Aya kulah leutik di handapeun curug
Curug Cibonte aya di Désa Cijambu, Kacamatan Banjar
Cai curugna lumayan badag, lokasina rada deukeut ka puseur kota
Curug Tirai Hujan
Curug Tirai Hujan aya di Désa Mandiangin Wétan, Kacamatan Karang Intan Kota Banjar
Di handap curug aya kulah nu bisa diojayan, jerona 3-4 méter
Situ Leutik aya di Désa Cibeureum,Kota Banjar
Wisata Situ Leutik cocok jang ulin jeung nempoan panorama situ
Taman PUSDAI Kota Banjar
Taman PUSDAI aya di deukeut Walungan Citanduy
Lokasina aya di Kacamatan Banjar, Kota Banjar
Di ieu taman disadiakeun korsi jeung dipelakan tutuwuhan hias
Taman cinta mangrupa taman anu dipelakan rupa-rupa kekembangan, tur dibéré fasilitas korsi jang diuk pikeun pengunjung
Asup ka Taman Cinta hentu kudu mayar karcis
Alun-Alun Kota Banjar
Alun-alun Kota Banjar Patroman aya di tengah Kota Banjar
Alun-alun sok dijadikeun wisata ku turis pikeun ulin atawa istirahat hususna di poé Saptu jeung Minggu
Alun-alun Kota Banjar deukeut jeung masjid agung sarta miboga monumén
Loba padagang kadaharan jeung jajanan di sakuriling alun-alun Kota Banjar Torowongan rel KA Binangun
Di Désa Binangun Kacamatan Pataruman, aya torowongan karéta anu panjangna ±80 méter
Torowongan ieu diwangun ku Walanda jadi jalur trayék karéta Banjar-Cijulang anu geus dipaké deui
Torowongan ieu aya di belah kidul Kota Banjar
Kadaharan jeung Jajanan Has
Rumah Makan Beti
Rumah makan Beti lokasina aya di Brigjén M Isa, Cipandung, Kota Banjar
Menu andalan di ieu réstoran nyaéta pais lubang jeung sidat
Bumbu paisanna maké daung surawung, daun bawang, salédri, bawang bodas jeung bawang beureum
Tékstur paisna gurih jeung hipu
Salian ti pais lubang, aya ogé menu goreng manuk pela anu disayogikeun jeung sambel tarasi jeung lalaban
Rangicok atawa ranginang coklat nyaéta ranginang anu digoréng tuluy dibanjur ku coklat
Rasana garing jeung amis legit
Galendo jeung Salé Cau
Kota Banjar ogé kasohor ku olahahan cau nyaéta salé
Salé pisang nyaéta kaolahan tina cau anu dipoékeun sababaraha poé tuluy digoréng
Aya ogé galéndo anu dijieun tina sésa pangolahan minyak keletetik
Kacang umpet nyaéta jajanan anu dijieun tina tipung tarigu jeung kacang.Miboga rasa anu loba saperti rasa balado lada, wijen, orijinal, karamél, jeung kéju anu gurih
Kata mibanda harti:
Léonhard Euler (dibaca [ˈɔʏlɐ]) (Basel, Swiss, 15 April 1707 – 18 September, 1783 di St Petersburg, Rusia) nyaéta salah saurang ahli matématika jeung fisika Swiss
Euler dianggap salah saurang ahli matématika brilian dina abad ka 18 sarta panggedéna salila ieu; kaasup nu pangproduktifna tur ngumpulkeun hasil karyana dina leuwih ti 70 jilid
Euler ngawangun sababaraha konsép penting jeung ngabuktikeun sababaraha teori ahir dina mathematics, ti kalkulus kana teori wilangan kana topologi
Dina hal ieu, ngawanohkeun watesan matématika modérn, ngartikeun konsép "fungsi", tur notasina saperti "sin", "cos", jeung "tan" keur fungsi trigonometri
Kolotna Euler nyaéta Paul Euler jeung Marguerite Brucker
Paul Euler nyaéta saurang pastor Kristen Protéstan tur hayang anakna jiga manéhna
Sanajan Euler dilahirkeun di Basel, Swiss, tapi salila budak leuwih lila hirup di Riehen, tatangga kota tempat bapana jadi menteri Luther
Euler hirup kumbuh tur mikaresep kana matématika tur dididik ku kulawarga Johann Bernoulli
Nurut kana paménta ramana, anjeunna diajar téologi, Basa Ibrani, jeung Basa Yunani di Universitas Basel, sanajan teu manggihan hal saperti nu dipikaresep dina matematika
Euler geus jadi saurang pastur sawaktu Bernoulli ngalarang
Bernoulli ngayakinkeun ramana yén Euler bakal jadi ahli matématika kawentar
Euler tamat ti Universitas Basel dina taun 1726
Di dieu anjeunna diajar tur babarengan nyieun karya babarengan jeung ahli matématika kawentar, kaasup Pierre Varignon, René Descartes, Isaac Newton, Galileo, Frans van Schooten, Hermann von Reichenau, Brook Taylor, John Wallis, Jacob Bernoulli sarta tangtu kaasup ogé Johann Bernoulli
Karya-karyana nu diterbitkeun nyaéta:
Marco Polo (15 Séptémber 1254, Venice; 8 Januari, 1324, Venice) padagang Venesia jeung penjelajah, bareng jeung ramana nyaéta Niccolò tur pamanna nyaéta Mafféo, urang kulon mimiti nu indit maké Jalan Sutra ka China (disebut "Cathay") sarta ngadatangan ka Great Khan Kakaisaran Mongol, Kubilai Khan (incuna Genghis Khan)
Salila di jalan nulis "Il Milione" ("Samilyar" atawa "The Travels of Marco Polo")
* Hart, Henry H., "Marco Polo, Venetian Adventurer", University of Oklahoma Press, 1967 * Larner, John, "Marco Polo and the Discovery of the World", Yale University Press, 1999 * Wood, Frances, "Did Marco Polo Go to China
", Westview Press, 1995 * Yule, Henry (Ed
), "The Travels of Marco Polo", Dover Publications, New York, 1983 [new edition of: London, 1870]
"Pikeun artikel kabupatén kalayan ngaran nu sarua, tempo Kabupatén Bekasi."
Kota Bekasi nyaéta salah sahiji kota di Propinsi Jawa Barat, Indonésia
Kota ieu aya di wétaneun Jakarta; wawatesan jeung Jakarta di beulah kulon, Kabupatén Bekasi di beulah wétan kalér, Kabupatén Bogor di beulah kidul, sarta Kota Dépok di beulah kulon kidulna
Bekasi mangrupa salah sahiji kota pangrojong Jakarta salian ti Tangerang, Bogor, jeung Dépok; sarta jadi tempat padumukan para komuter nu digawé di Jakarta
Kota Bekasi kawengku ku 10 kacamatan, nu kabagi deui kana 56 kalurahan
Aya sababaraha tempat wisata anu aya di Bekasi kota, di antarana nyaeta: Waterboom Lippo Cikarang, Trans Snow World, Curug Parigi, Taman Buaya Indonesia Jaya, Rainbow Garden, jeung Go
Wet Waterpark Bekasi
Bekasi mangrupakeun salasahiji kota pangkolotna di Indonésia
Numutkeun kana cetetan sajarah, beheula Bekasi nu ayeuna pernah jadi ibukota Karajaan Tarumanagara
Keur harita, Bekasi dingaranan "Dayeuh Sundasembawa" atawa "Jayagiri"
Bukti-bukti sajarah ngeunaan ayana asal ieu kota ti abad ka lima aya di prasasti Tugu, anu ngagambarkeun ngaran dua walungan nu ngalir ngaliwatan dayeuh, nya éta "Candrabhaga" jeung "Gomati."
Ngaran Candrabhaga dina hiji jaman ka hiji jaman barobah jadi "Bhagasasi" sabab kecap Sansekerta "Candra" anu hartina "bulan" robah jadi basa Sunda heubeul ku kecap "sasi" anu hartina sabulan
Tuluy ngaran "Bhagasasi" salah eja jadi Bhagasi, tuluy pamaréntah kolonial Walanda ogé salah eja ngaran "Bhagasi" jadi "Bacasie", ujug-ujugna katelah ku Bekasi nepikeun ka ayeuna
Dina mangsa Hindia Walanda, Bekasi mangrupakeun bagian ti Karesidenan Batawi
Salaku kota asrama, loba wewengkon satelit kelas menengah anu geus dikembangkeun di Bekasi, lengkep jeung pusat balanjana, sakola, rumah sakit, "clubhouse", taman cai, jeung sarana beus "shuttle" ka Jakarta Pusat
Loba oge pausahaan-pausahaan badag multinasional anu loba narik "ekspatriat" (utamana ti Jepang jeung Korea) pikeun netep di Bekasi
Ditempo tina kontribusina kana pendapatan daérah, industri pangolahan mangrupa sumber paékonomian anu panglobana, disusul ku séktor perdagangan, hotél, jeung réstoran
Sanajan saeutik, lahan pasawahan ogé milu nyumbang kana APBD Kota Bekasi
Para patani utamana sumebar di beulah kalér Kota Bakasi, nu rélatif katinggal ku daerah sabudeureun puseur dayeuh
Di Kota Bekasi loba pinanggih galandangan, nu ngemis, sarta pangamen sanajan dina kanyataannana loba mobil méwah ogé
Loba di antara pangeusi Kota Bekasi nu mangrupa komuter, biasana digawé di Jakarta, Tangerang, atawa Cikarang
Ku sabab éta, ékonomi Kota Bekasi kacida gumantungna ka tatanggana, Jakarta
Di Bekasi loba dipigunakeun angkutan kota mangrupa mobil van leutik, nu panumpangna maksimal 14 urang (gumantung supir), disebut KOASI (Koperasi Angkutan Bekasi)
Sajaba ti éta, ti saprak krisis moneter, ampir di sakabéh juru Kota Bekasi pinuh ku alat angkut mangrupa sapeda motor nu sering disebut ojég
Béca ogé loba kénéh dipanggihan di kota ieu
Sapeda henteu populér di Kota Bekasi sawatara taun terahir ieu
Loba anu pindah ti sapeda kana sapeda motor, utamana ku beuki gampangna ngajukeun krédit kapamilikan sapeda motor
Polusi udara masih jadi masalah di kota ieu
lolobana jalan di Kota bekasi ruksak parah, utamana dina usum hujan
Di Bekasi Kota, geus aya opat puluh genep fasilitas kaséhatan anu disadiakeun dina bentuk rumah sakit
Sababaraha di antarana nyaeta, 23 unit nu swasta, genep unit nu organisasi sosial, lima unit nu pamaréntah kota, jeung 12 unit nu pausahaan
Kacamatan jeung Kalurahan
Daptar kalurahan di unggal kacamatan di wilayah pamaréntahan Kota Bekasi:
Kacamatan nyaéta babagian wilayah administratif di Indonésia sahandapeun kabupatén atawa kota
Kacamatan téh ngawengku sababaraha désa atawa kalurahan
Dina kontéks otonomi daérah di Indonésia, kacamatan mangrupa Parangkat Daérah Kabupatén atawa Kota nu mibanda wilayah gawé tinangtu nu dipingpin ku Camat
Istilah "Kacamatan" di propinsi Nanggroe Acéh Darussalam disebut ogé "Sagoe Cut"
Kalurahan nyaéta babagian wilayah administratif di Indonésia sahandapeun kacamatan
Dina kontéks otonomi daérah di Indonésia, kalurahan mangrupa wilayah gawé Lurah minangka purati daérah kabupatén atawa kota
Kalurahan dipingpin ku hiji Lurah
Kalurahan mangrupa unit pamaréntahan panghandapna satingkat jeung désa
Béda jeung désa, kalurahan mibanda hak ngatur wilayahna kalayan leuwih "terbatas"
Dina perkembangannana, hiji désa bisa ditingkatkeun statusna jadi kalurahan
Lurah nyaéta pingpinan Kalurahan minangka Parangkat Daérah Kabupatén atawa Kota
Hiji Lurah aya sahandapeun jeung tanggung jawab ka Camat
Tugas Lurah nyaéta ngalaksanakeun Kawenangan Pamaréntah nu dilimpahkeun ku Camat cocog jeung karakteristik wilayah jeung kabutuhan daérah sarta ngalaksanakeun pamaréntahan séjénna dumasar kana ketangtuan Palaturan Perundang-undangan
Istilah "Lurah" sering rancu jeung jabatan "Kapala Désa"
Memang, di Jawa lolobananana, sacara historis pamingpin hiji désa kasohor ku istilah "Lurah"
Tapi dina konteks Pamaréntahan Indonésia, hiji kalurahan dipingpin ku lurah, sedengkeun hiji désa dipingpin ku Kapala Désa atawa Kuwu
Tangtu waé duanana béda, sabab Lurah mangrupa Pagawé Nagri Sipil nu tanggung jawab ka Camat; sedengkeun Kapala Désa bisa dijabat ku saha waé nu minuhan sarat, tur dipilih langsung ku rayat ku jalan Pamilihan Kapala Désa (Pilkadés)
Camat nyaéta pingpinan kacamatan minangka Parangkat Daérah Kabupatén/Kota
Camat boga kadudukan minangka kordinator panyelenggaraan Pamaréntahan di wilayah kacamatan, aya sahandapeun jeung tanggung jawab ka Bupati ngaliwatan Sekretaris Daérah Kabupatén/Kota
Camat diangkat ku Bupati/Walikota kalayan usul Sekretaris Daérah Kabupatén/Kota, dipilih ti Pagawé Nagri Sipil nu minuhan sarat
Tugas Camat nyaéta ngalasanakeun kawenangan Pamaréntahan nu dilimpahkeun ku Bupati sesuai karakteristik wilayah kabutuhan daérah jeung nyelenggarakeun kagiatan pamaréntahan lianna dumasar Palaturan Perundang-undangan
Hiji Camat aya di saluhureun Lurah, tapi henteu kitu pikeun Kapala Desa
Bupati (ti basa Sansekerta: "bhûpati", "raja dunya"), dina konteks Otonomi Daérah di Indonésia mangrupa Kapala Daérah Kabupatén
Hiji Bupati sajajar jeung Walikota, nyaéta salaku Kapala Daérah Kota
Bupati boga tugas jeung wewenang mingpin payelenggaraan daérah dumasar kana kawijakan nu ditetepkeun babarengan jeung DPRD Kabupatén
Bupati dipilih minangka hiji pasangan sacara langsung ku rayat di Kabupatén satempat
Bupati mangrupa jabatan politis (sabab diusulkeun ku partéy politik), lain Pagawé Nagri Sipil
Saméméh taun 1945, gelar bupati sabenarna ukur dipaké di pulo Jawa, Madura jeung Bali ogé meureun, tapi sanggeus taun 1945 dipaké di kabupatén sakuliah wilayah Indonésia
Walikota ngarujuk ka hiji politikus nu tumindak minangka pamingpin hiji kota
Dina konteks Otonomi Daérah di Indonésia, Walikota nyaéta Kapala Daérah Kota
Walikota sajajar jeung Bupati, nyaéta Kapala Daérah Kabupatén
Walikota miboga tugas jeung wewenang mingpin panyelenggaraan daérah dumasar kawijakan nu geus ditetepkan babarengan jeung DPRD Kota
Walikota dipilih minangka pasangan sacara langsung ku rayat di Kota satempat
Walikota mangrupa jabatan politis (sabab diusulkeun ku partéy pulitik), lain Pagawé Nagri Sipil
Gas mulya ("noble gases") mangrupa unsur kimia dina golongan 18 dina tabel periodik
Dérét kimia ieu ngawengku hélium, néon, argon, kripton, sénon, jeung radon
Gas mulya saméméhna katelah gas inert, tapi lajeng diganti ku sabab aya sababaraha unsur nu sok ngilu aub dina réaksi kimia
Istilah séjénna nu kungsi dipaké nyaéta gas jarang, tapi teu cocog sabab argon téh kadarna 0,93% v/v atawa 1,29% b/b dina atmosfir Bumi
Ngaran "'noble gases" (gas mulya) téh niron tina "noble metal" (logam mulya) nu sarua teu réaktif, sarta boga sipat gedé ajénna, teu tai hiangan, sarta sok dipatalikeun jeung kaménakan
Dina kaayaan baku, gas mulya téh ujudna gas monatomik, réaktivitasna handap pisan, malah mah can aya sanyawaan hélium atawa néon nu kungsi dijieun sacara konvénsional
Di laboratorium, sénon jeung kripton némbongkeun ayana réaktivitas (tingal sanyawaan gas mulya
Handapna réaktivitas gas mulya téh kusabab "lengkep kulit valénsi"na, sahingga teu condong ngaleupaskeun/narima éléktron
Gas mulya mibanda énérgi ionisasi nu luhur
Suung téh hartina awak buahan ("fruiting body") (struktur nu ngahasilkeun spora) luhur taneuh golongan fungus, nu cirina boga watang jeung 'payung'
Mun ambahanana dilegaan, suung ogé nujul ka sakabéh fungus nu ngahasilkeun awak buahan nu sarupa kitu, nu diwangun ku jaringan (disebut mycelium) filamén atawa hyphae
Imunisasi nyaéta prosés prévéntif keur ningkatkeun daya tahan awak, ku jalan ngasupkeun hiji bahan ("agent") kana jero awak, supaya awak urang bisa ngawangun katahanan pikeun ngalawan bahan éta
Bahan éta dipikawanoh minangka imunogén
Imunisasi sarua jeung vaksinasi, lamun vaksinasi éta ngagunakeun bahan nu bisa nginféksi sacara aktif saperti nu dilakukeun waktu imunisasi
Sahingga, imunisasi mangrupa istilah anu ilahar pikeun vaksinasi jeung hal-hal anu dihasilkeun tina prosés ieu
Nalika munggaran sistim katahanan manusa disanghareupkeun kana hiji panyakit, sistim katahanan éta bakal ngawangun kamampuan pikeun ngaréspon inféksi nu datang satuluyna
Ku sabab eta, ku jalan ngasupkeun imunogén kalayan cara-cara anu egus diatur, awak diharepkeun bakal bisa ngalindungan sorangannana tinu inféksi dina waktu-waktu saterusna salila hirup
Vaksinasi nyaéta prosés ngasupkeun vaksin kana jero awak hiji jalma pikeun ngawangun katahanan dina nyanghareupan panyakit
Kecap vaksinasi asana tina basa Latén "vacca" nu hartina sapi - diistilahkeun kitu alatan vaksin munggaran asalna tina virus nu nginféksi sapi (cacar sapi)
Vaksinasi sering ogé disebut imunisasi
Madu mangrupa cairan kentel amis nu dihasilkeun ku nyiruan jeung insékta lianna tina sari kembang ("nectar")
Madu téh jauh leuwih amis batan gula, sarta moal bari, ku sabab kandungan gulana anu luhur bisa maéhan baktéri (plasmolisis)
Ragi ogé moal bisa tumuwuh dina madu, sabab kalembaban madu handap teuing
Kalembaban madu alami téh kira 14%-18%, nepi ka mun kalembabanana tetep handapeun 18%, moal aya organisme nu bisa baranahan dina madu
Usaha ngukut nyiruan madu di Indonesia kawilang geus heubeul, sahenteuna geus dileukeunan ti taun 1861 kénéh
Dumasar kana tulisan D. Horst (1816), Belpe (1879), jeung Hoekam (1929) nu mertélakeun ngeunaan téknologi ngingu nyiruan madu di Indonesia
Sajeroeun taun 1918-1930 urang walanda geus bisa ngingu nyiruan di darah Purworejo jeung Purwokerto, ku lantaran ayana perang dunya ka II ieu usaha nyanghareupan kaayaan anu ripuh
Taya lian Drs
Ketut Patra dina taun 1964-1971, mitembeyan deui ngingu nyiruan madu di daérah Bali
Kadieunakeun ngingu nyiruan madu dilaksanakeun dina ukuran usaha gedé perenahna di Jakarta, nu dikokolakeun ku Mastio Apiaris taun 1973 malahan ngalegaan nepika daérah Sukabumi
Bako ("Nicotiana spp
", L.) nujul ka hiji genus tutuwuhan nu daunna rubak pituin Amérika Kalér jeung Kidul, atawa siksikan daunna nu geus digaringkeun
Daun bako sok diudud (baca udud bako) dina bentuk roko atawa bentuk séjénna
Bako ogé sok diseupah, atawa diseuseup tipungna
Kecap basa Spanyol ""tabaco" cenah asalna tina basa Arawakan atawa basa Taino ti Karibia, nu nujul ka gulungan daun bako (numutkeun Bartolome de Las Casas, 1552) atawa "tabago"", sarupaning solobong nu bentukna "Y" pikeun nyeuseup haseup bako (numutkeun Oviedo), tapi "tabaco" (ogé It
"tobacco") ilahar dipaké pikeun nyebut tutuwuhan ubar taun 1410, nu asalna tina basa arab "tabaq", nu geus dipaké sahanteuna ti abad ka-9
Bako ngandung "alkaloid" "nikotin", "neurotoksin" kuat nu bisa maéhan "serangga"/gegeremet
Konsumsi bako, dina bentuk kumaha baé, bakal nyerep nikotina kana aliran getih, antukna lila-lila mah bisa ngabalukarkeun toléransi jeung kacanduan
Dosis létal nikotin sabenerna mah dikandung dina tilu watang roko (hiji satengah surutu), tapi da lolobana mah nikotin téh teu kaseuseup; kasus signifikan karacunan nikotin mah lolobana balukar tina nikotin dina inséktisida
Alkaloid aktif lianna nu aya dina bako nyaéta alkaloid harmala
Udud bako bisa ngabalukarkeun kasakit kangker jeung strok, gangguan "pernapasan" jeung jantung, harepan hirup ogé sacara signifikan mondokan
Loba nagara nu geus narékahan ngerém konsumsi roko, kalawan tujuan pikeun ngurangan résiko beban kaséhatan publik
Résiko katarajang kangker nu leuwih gedé téh sigana alatan ayana nitrosamina jeung sanyawa karsinogén nu aya dina bako jeung résidu pamanasan anaénalika rokona diduruk.robik nalika rokona diduruk
Urang Amérika geus maké bako saméméh bangsa Éropah nepi ka buana éta
Malah sumebarna bako ka sakuliah dunya téh dimimitian nalika bangsa Éropah nu datang ka Amérika balik deui ka Éropah bari mawa éta kabiasaan
[[Kategori:Solanaceae]] [[Kategori:Tutuwuhan industri]]
Pakarang nuklir hartina pakarang nu ngahasilkeun kakuatan ngaruksakna tina réaksi nuklir/inti, boh fisi atawa fusi
Hasilna, pakarang nuklir nu kawilang leutik téh jauh leuwih kuat batan bom konvénsional pangbadagna, sahingga hiji bom bisa ngancurkeun hiji kota sagemblengna
Dina sajarah perang, pakarang nuklir téh kungsi dipaké ukur dua kali, nyaéta dina pamungkasan Perang Dunya II
Nu kahiji lumangsung isuk-isuk 6 Agustus 1945, nalika pesawat AS ngaragragkeun "Little Boy", bom uranium, ka Hirosima, Jepang
Anu kadua lumangsung tilu poé sanggeusna, nalika AS ngaragragkeun "Fat Man", bom plutonium, ka kota Nagasaki
Dipakéna pakarang nu ngabalukarkeun tiwasna 100-200 rébu jalma (malah cenah leuwih) ieu nepi ka kiwari masih jadi kontroversi — antara jumlah korban sipil anu sakitu lobana jeung eureunna perang
Jejer ieu ngahaneutan deui ku ningkatna kasus térorisme nu nelasan rahayat sipil, boh ku pihak nagara atawa lain, nu tujuanana kurang leuwih sarua: nganggeuskeun perang
Pikeun leuwih lengkep ngeunaan ieu padungdengan, mangga aos ""
Ti saprak bom Hirosima jeung Nagasaki, pakarang nuklir téh rébuan kali diujicobakeun, di antarana ku AS, Uni Soviet, Inggris, Prancis, RRC, India, jeung Pakistan
Lian ti nagara-nagara éta, aya ogé sababaraha nagara nu ngaku boga pakarang nuklir, tapi teu pasti bener/henteuna
Misalna Israél, sigana boga program nuklir gedé-gedéan, sarta boga sahanteuna ratusan hulu ledak nuklir (baca ); sababaraha waktu ka tukang, Koréa Kalér ngaku boga pakarang nuklir; sedengkeun Iran dituduh ku sababaraha nagara Kulon ngembangkeun pakarang nuklir
Tipe pakarang nuklir
Aya dua tipe dasar pakarang nuklir: Lian ti nu dua éta, aya ogé pakarang nuklir tipe séjén, misalna "boosted fission weapon", nu ngaronjatkeun hasil ledakanana tina réaksi fusi nu jumlahna saeutik, tapi lain kaasup bom hidrogén
Aya ogé sababaraha pakarang nu dijieun maké rancangan husus: bom neutron nu ledakanana rélatif leutik, tapi ngabalukarkeun radiasi
Taktik perang nuklir mangrupa hiji cara boh pikeun ngayonan atawa pikeun nyegah perang nuklir
Kawijakan nyingkahan kamungkinan serangan pakarang nuklir ti nagara séjén ku jalan ngancam serangan nuklir balesan téh katelah salaku taktik/stratégi taméng nuklir ("nuclear deterrence strategy")
Tujuanana nyaéta pikeun miara status serangan kadua (kabisa males serangan nuklir ti luar ku serangan nuklir deui) jeung kamungkinan ngalumpuhkeun seranganana (kabisa nakis jeung ngancurkeun kakuatan nuklir musuh saméméh diserang)
Pakarang nuklir munggaran dijieun di AS, ku kelompok internasional kaasup élmuwan-élmuwan ti Éropah tengah kalawan dibantu ku Inggris jeung Kanada, dina mangsa Perang Dunya II salaku bagian tina Proyék Manhattan nu dirusiahkeun
Najan tadina mah dijieunna téh alatan sieun kapiheulaan ku Nazi Jérman, tapi tungtungna dipaké pikeun ngabom dua kota Jepang: Hirosima jeung Nagasaki bulan Agustus 1945
Uni Soviet ngembangkeun jeung nguji pakarang nuklir nu munggaran taun 1949, nu pangaweruhna mangrupa hasil telik sandina di AS
Boh AS jeung USSR lajeng ngembangkeun pakarang nu ditanagaan ku fusi nuklir (bom hidrogén) taun 1950-an
Ku kapanggihna téhnologi rokét taun 1960-an, pakarang nuklir téh jadi bisa dikirimkeun ka mana waé
Pakarang nuklir geus jadi lambang kakuatan militér jeung nasional, sedengkeun uji nuklirna mindeng dipaké pikeun nguji rancangan anyar sakaligus ancaman pulitik
Nagara séjén nu ogé ngembangkeun pakarang nuklir, di antarana Inggris, Prancis, jeung Cina
Lima nagara nuklir ieu sapuk pikeun ngawates sumebarna Proliferasi Nuklir ka nagara-nagara séjén, najan sigana mah geus aya sababaraha nagara nu kiwari geus boga kakuatan nuklir (India, Afrika Kidul, Pakistan, jeung Israél)
Dina pamungkas Perang Tiis awal 1990-an, Féderasi Rusia kawarisan pakarang ti USSR, nu salajengna, babarengan jeung AS, nyoba ngurangan cadanganana pikeun kapentingan kasalametan internasional
Najan Proliferasi Nuklir diteruskeun, Pakistan justru nguji coba pakarang nuklir munggaranana taun 1998, sedengkeun Koréa Kalér ngaku geus ngembangkeun éta pakarang taun 2004
Taun kamari, 2005, aya kira 29.000 pakarang nuklir nu disimpen ku sahanteuna tujuh nagara, tapi lolobana mah (96%) aya di AS jeung Féderasi Rusia
Komodo ("Varanus komodoensis") mangrupa bangsa kadal badag nu ukur aya di Kapuloan Sunda Alit, Indonésia
Ieu sato téh golongan kadal pangbadagna nu hirup kénéh nepi ka kiwari, panjangna rata-rata 2-3 méter
Di alam liar, nu jalu beuratna kira 70 kg, sedengkeun nu dikandangan (kukutan) bisa leuwih ti éta
Komodo pangbadagna nu kungsi kacatet panjangna 3,13 m, kalawan beurat 166 kilo, kaasup kahakanan dina beuteungna
Komodo kaasup kulawarga bayawak, Varanidae
Ayana komodo mimiti dilaporkeun ku urang Éropah taun 1910, nu salajengna sumebar ka sakuliah dunya, antukna ngirut Peter Ouwens, pupuhu Musium Zoologi Bogor, Jawa Kulon, medalkeun makalahna taun 1912
Taun 1980, Taman Nasional Komodo diresmikeun pikeun miara populasina
Komodo mah karnivora
Najan mimindengna mah dahar bangké, hasil panalungtikan nunjukkeun yén komodo ogé sok moro mangsana, ngagunakeunkabisa lumpatna nu bisa nepi ka 20 km/h
Najan teu dianggap sato peurahan, huntu (baham) komodo téh sok pinuh ku rupa-rupa baktéri
Sakali digégél, najan bisa ngejat gé mangsana moal bisa manggapulia, sabab bakal katarajang inféksi nepi ka paéhna dina jangka ukur saminggu
Komodona mah kari nuturkeun tapakna (bau bangkéna)
Mangsa komodo téh rupa-rupa, di antarana bagong, embé, uncal, jeung munding
Di alam liarna mah malah komodo téh boga watek kanibal
Manusa ogé kalaporkeun aya nu kungsi jadi korban komodo
Komodo nu leutik kénéh boga cakar nu bisa dipaké pikeun naék tangkal, tapi mun geus kolot mah ukur dipaké salaku pakarang
Komodo kaasup spésiés nu kaancam punah, sarta kadaptar dina Daptar Beureum IUCN
Kiwari aya kira 6.000 komodo nu hirup, di antarana di pulo Komodo (1.700), Rincah (1.300), Gili Motang (100), jeung Florés (kira 2.000)
Usum jalangan komodo lumangsung antara bulan Méi jeung Agustus, disusul ku endogan bulan Séptémber
Komodo bikang neundeun endogna dina taneuh atawa pasésaan kai
Sakali ngendog téh rata-rata 20-an, nu disileungleuman salila 7 bulan
Sanggeus megar, anak komodo lolobana hirup dina tatangkalan pikeun nyingkahan pamangga
Komodo nincak sawawa dina umur 5 taunan, panjangna kira 2 m, nu bisa hirup nepi ka 30 taunan
Sababaraha waktu ka tukang, panalungtikan ngagunakeunanalisis DNA jeung téhnik lianna di Universitas Melbourne nunjukkeun yén horéng komodo téh peurahan (atawa boga gén nu ngahasilkeun peurah) sarta kaasup Toxicofera
Hasil ieu penting pikeun anggapan tradisional ngeunaan évolusi Squamata, sabab bukti DNA nunjukkeun yén kadal jeung oray modéren téh tepung dina karuhun 200 taun ka tukang
Vidéo Varanus komodoensis di Karajaan Sato Disney
Bayawak téh taya lian kulawarga Varanidae, golongan kadal, kaasup komodo, nu ukur ngawengku hiji genus: Varanus
Di Australia, bayawak téh katelah goanna
Di dunya sato, bayawak téh dianggap bangsa kadal nu paling maju, sabab métabolisme awakna kaitung gancang pikeun réptil mah
Kapunjulan lianna nyaéta "adaptasi" sénsorik nu nguntungkeun nalika moro mangsa nu hirup, sarta caréham/"rahang" nu leuwih handap pikeun ngahuapkeun mangsa nu badag
Hasil panalungtikan nunjukkeun yén kadal "Varanid", kaasup komodo, téh peurahan, di sagigireun ayana rupa-rupa baktéri dina sungutna
Tapi, peurahna téh ukur nyangkrung dina dasar huntuna, teu kawas oray nu nyuntikkeun peurah ka mangsana nalika ngégél
Kota, numutkeun définisi universal, nyaéta hiji daérah urban anu béda jeung désa atawa kampung dumasar kana ukuran, kapadetan pangeusi, kapentingan, atawa status hukumna
Dina kontéks wilayah di Indonésia, kota mangrupa babagian wilayah administratif di Indonésia sanggeus propinsi, nu dipingpin ku walikota
Sejaba ti kota, babagéan wilayah administratif sanggeus propinsi nyaéta kabupatén
Sacara umum, kabupatén jeung kota mibanda wewenang nu sarua
Kabupatén lain "bawahan" propinsi, sabab bupati atawa walikota henteu tanggung jawab ka gubernur
Kabupatén atawa kota mangrupa daérah otonom nu miboga wewenang ngatur jeung ngurus urusan pamaréntahannana sorangan
Saméméhna, istilah "kota" dipikawanoh minangka "Daérah Tingkat II Kotamadya"
Ti saprak dilarapkeunna Undang-undang Nomer 22 Taun 1999 ngeunaan Pamaréntahan Daérah, istilah "Daérah Tingkat Kotamadya" diganti jadi ukur "kota" wungkul
Istilah "Kota" di propinsi Nanggroe Acéh Darussalam disebut ogé "Banda"
Hangeul, Hangul (Basa Koréa: 한글, "hangeul" atawa "hangǔl"), atawa Joséon-geul/Chosŏn'gŭl (조선글) di Koréa Kalér nyaéta alpabét asli basa Koréa (dibandingkeun jeung sistim Hanja nu diinjeum ti Tiongkok)
Sanajan tulisan Hangul katempo saperti tulisan idiografik (tulisan dina wangun 'simbul', misalna basa Tiongkok), Hangul sabenerna mangrupa aksara fonétik
Unggal blok Hangul kawengku ku sakurang-kurangna dua di antara 24 hurup ("jamo")— 14 hurup paéh (konsonan) jeung 10 hurup hirup (vokal)
Numutkeun sajarah, alpabet Hangul sabenerna masih miboga 3 konsonan jeung 1 hurup vokal, ngan dileungitkeun lantaran geus teu dipaké deui
Hangeul diciptakeun ku Raja Sejong nu Agung ti Joseon taun 1446
Formula abjad ieu disebut 훈민정음 ("Hunminjeongeum", hartina "Sora nu hadé anu diajarkeun pikeun rahayat")
Raja Séjong nyieun formula abjad anu luyu jeung basa Koréa lantaran Hanja (karakter anu diinjeum ti Tiongkok) henteu luyu jeung basa Koréa sarta hésé diajarkeun
Sanajan kitu, kaum "yangban" (bangsawan) keukeuh maké Hanja lantaran manéhna nganggap Hanja teu bisa digenti ku aksara nu séjén
"Artikel ieu ngeunaan Osan, Républik Koréa
Tempo Osan Air Base keur pangkalan militér Amérika."
Osan nyaéta kota di Propinsi Gyeonggi, Koréa Kidul, kurang leuwih 35 km kiduleun Seoul
Pangeusi kota Osan kurang leuwih 120.000 jiwa
Perékonomian lokal dirojong ku campuran usaha agrikultur jeung industri
Di Osan, kasohor aya salah sahiji pasar panggedéna di Koréa Kidul, Pasar Osan, nu geus lumangsung ti mulai 1972.Kota ieu mangrupa tempat kajadian pangperangan ngalawan komunis nalika Perang Koréa dina taun 1950, saméméh ahirna dibébaskeun ku pasukan Amérika; aya patung pasukan PBB di wates kota
Basis Angkatan Udara Amérika Serikat dingaranan sanggeusna, Osan AB, henteu bener-bener aya di Osan, tapi 8 km ka beulah kiduleunnana, nyaéta di Songtan (baheulana mangrupa kota anu misah) ti Pyeongtaék
Manuk nyaéta sato vertebrata tina kelas "aves"
Cirina boga suku dua, getih haneut, "ovipar" nu dicirikeun utamana ku ayana bulu, jangjang, pamatuk, sarta tulang nu ronggaan
Ukuran awak manuk rupa-rupa pisan, ti kolibri nu lembut nepi ka Ostrih jeung Emu nu badag
Tina jihat taksonomi, manuk téh ngawengku 8.800–10.200 spésiés nu hirup kénéh (sarta 120–130 spésiés nu geus "punah"/tumpur sapanjang sajarah manusa), antukna manuk téh "vertebrata" sato darat nu paling loba rupana
Gumantung kana spésiésna, kadaharan manuk gé loba rupana, kayaning sari kembang (néktar), tutuwuhan, sisikian, serangga, rodénsia, lauk, réptil, atawa manuk séjén
Najan lolobana liar beurang, tapi aya ogé manuk nu liar peuting, di antarana bueuk jeung alap-alap
Mirip jeung sababaraha spésiés lauk, loba golongan manuk anu hirupna téh sok ngumbara jauh pisan pikeun ngudag habitat/hawa anu luyu jeung kahirupanana
Aya ogé nu sapanjang hirupna cicing di wewengkon laut, nepi ka bisa saré bari hiber
Ciri umum manuk di antarana sungut nu teu huntuan, endog nu cangkangna teuas, laju métabolismena gancang, jantung 4 rohangan, sarta rorongkong anu hampang tapi kuat
Ciri umum anu séjénna nyaéta bisa hiber, tapi aya ogé sababaraha spésiés anu teu bisa hiber, di antarana hayam, meri, pinguin, ostrih, kiwi, jeung Dodo nu geus tumpur
Bangsa manuk digolongkeun dina kelas "Aves"
Spésiés manuk purba anu dipikanyaho nyaéta "Archaeopteryx lithographica", nu asalna ti périodeu Jurasik Ahir
Numutkeun kasapukan (konsénsus), "Aves" jeung golongan dulurna, ordo Crocodilia, ngahiji dina golongan Archosauria
Filogeni modéren merenahkeun manuk dina Theropoda, ngahiji jeung dinosaurus
Manuk modéren dibagi kana dua superordo, Paleognathae (lolobana manuk nu teu bisa hiber, samodél ostrih) jeung Neognathae
Di handap ieu béréndélan ordo taksonomis kelas Aves
Paleognathae: Neognathae: Ordo manuk nu geus tumpur
Dina périodeu Mésoziokum, loba golongan manuk anu punah teu ninggalkeun turunan modéren, di antarana Ordo Archaeopterygiformes, Confuciusornithiformes, manuk laut huntuan samodél Hesperornithiformes jeung Ichthyornithes, sarta sababaraha subkelas Enantiornithes
Pikeun béréndélan golongan manuk anu geus punah, mangga aos manuk fosil
Aya sababaraha bukti nu nunjukkeun yén manuk téh asalna tina dinosaurus theropoda, hususna manuk anggota Maniraptora nu ngawengku dromaeosaurus jeung Oviraptoridae
Ku kapanggihna fosil theropoda lain nu raket patalina jeung manuk, béda anu jelas antara manuk jeung lain manuk téh jadi kabur
Papanggihan di kalér Cina (propinsi Liaoning) nunjukkeun lobana dinosaurus theropoda leutik nu buluan
Dedegan manuk téh némbongkeun pola adaptasi anu teu galib (utamana pikeun hiber), antukna manuk diasupkeun kana kelas nu husus dina filum vertebrata
Béda ti endog réptil, endog manuk mah teuas, sabab loba ngandung kalsium karbonat
Kelir jeung ukuranana rupa-rupa, gumantung spésiésna (luyu jeung ukuran manukna)
Mun asupan kalsium kurang, komponén kalsium karbonat pikeun neuaskeun endog téh diganti ku protoporfirin nu nimbulkeun warna coklat/beureum